Apstiprinu \_\_\_\_\_\_\_\_\_\_\_\_

Alda Eglīte

Madonas BJC direktore

\_\_\_. \_\_\_\_\_\_\_\_\_.2023.

****

Madonas novada pašvaldība

**MADONAS BĒRNU UN JAUNIEŠU CENTRS**

Reģistrācijas nr. 40900005236, Skolas iela 8a, Madona, Madonas novads, LV -4801

e-pasts [bjc@madona.lv](mailto:bjc@madona.lv), https://bjc.madona.lv/

ILUSTRĒTO ESEJU KONKURSS

**“NO SAKNĒM LATVIJĀ MANS SPĒKS”**

**NOLIKUMS**

1. **MĒRĶIS**

Attīstīt Madonas novada bērnu un jauniešu jaunrades prasmes stiprinot nacionālo un valstisko identitāti, patriotisma jūtas un piederības sajūtu savai valstij, novadam, dzimtai.

1. **UZDEVUMI**
   1. Piedāvāt iespēju bērniem un jauniešiem realizēt radošo potenciālu, rakstot eseju un ilustrējot to.
   2. Rosināt savas un savas dzimtas vietas apziņu novadā, valstī.
2. **ORGANIZATORI**

Madonas Bērnu un jauniešu centrs.

1. **DALĪBNIEKI**

Madonas novada vispārējās, profesionālās un interešu izglītības iestāžu audzēkņi.

1. **KONKURSA NOSACĪJUMI**
   1. Katrs dalībnieks var iesniegt vienu darbu
   2. Dalībniekam jāuzraksta eseja par konkursa tēmu un tā jāilustrē.
   3. Esejas apjoms – līdz 1500 rakstu zīmēm burtveidolā **Times New Roman,** izmērā **14**pt ar **1,5**pt rindu atstatumu.
   4. Ilustrācija veidojama kā autora:
      1. Zīmējums, gleznojums.
      2. Aplikācija, kolāža.
      3. Oriģinālfotogrāfija vai atbilstošs foto no ģimenes arhīva
   5. Darbs jānoformē uz A3 izmēra kartona (portrets vai ainava), piestiprinot izdrukātu, tehniskajām prasībām atbilstošu eseju un ilustrāciju.
   6. Katra iesniegtā darba autors ir atbildīgs par iesūtītā literārā darba un ilustrācijas autortiesībām.
   7. Mākslīgā intelekta veidoti darbi konkursam netiks pieņemti
2. **NORISE**
   1. Darbi jāiesniedz līdz 2023. gada 8. novembrim
   2. Darbi jāiesniedz Madonas BJC, Skolas ielā 8a, metodiskajā kabinetā
   3. No 13. līdz 30. novembrim darbi būs skatāmi izstādē “No saknēm Latvijā mans spēks” Madonas BJC ēkā Skolas ielā 8.
3. **DARBU VĒRTĒŠANA UN KRITĒRIJI**
   1. Darbus vērtēs Madonas BJC izveidota žūrija 5 cilvēku sastāvā.
   2. Vērtējot tiks ņemti vērā kritēriji:
      1. Atbilstība konkursa tēmai.
      2. Atbilstība tehniskajām prasībām.
      3. Valodas stils un satura oriģinalitāte.
      4. Emocionālais vēstījums.
      5. Estētiskais noformējums.
4. **APBALVOŠANA**
   1. Balvas saņems labākie katrā vecuma grupā
      1. 1. – 4. klase
      2. 5. – 9. klase
      3. 10. – 12. klase
   2. Žūrijai ir tiesības piešķirt speciālās balvas
5. **DATU AIZSARDZĪBA**
   1. Madonas BJC savā darbībā ievēro [Vispārīgās datu aizsardzības regulas](https://eur-lex.europa.eu/legal-content/LV/TXT/HTML/?uri=CELEX:32016R0679&from=LV), [Fizisko personu datu apstrādes likuma](https://likumi.lv/ta/id/300099-fizisko-personu-datu-apstrades-likums) un citos normatīvajos aktos noteiktās prasības attiecībā uz personas datu apstrādes likumīgumu un aizsardzību.
   2. Datu privātuma politikas mērķis ir sniegt informāciju par galvenajiem mūsu veiktajiem personas datu apstrādes nolūkiem, to tiesisko pamatojumu un citu informāciju saskaņā ar Eiropas Parlamenta un Padomes regulai Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 13.panta nosacījumiem.
   3. Pārzinis: Madonas novada pašvaldība: Saieta laukums 1, Madona, Madonas novads, LV-4801, reģistrācijas Nr.90000054572, tālr. +371 64860090, e-pasts: [dome@madona.lv](mailto:dome@madona.lv). Datu aizsardzības speciālists:Raivis Grūbe, tālr.:+371 67419000, e-pasts: [raivis@grubesbirojs.lv](mailto:raivis@grubesbirojs.lv).
6. **KONTAKTINFORMĀCIJA**

Sazināties ar organizatoriem var:

* izmantojot e-pastu [madonasbjc@madona.edu.lv](mailto:madonasbjc@madona.edu.lv)
* telefoniski – 29809774 (Indra).